UDKAST

TIL


Anordning om ikrafttræden for Grønland af § 6 i lov om ændring af lov om luftfart (Styrket beredskab på transportområdet m.v. og præcisering af politiets adgang til at neutralisere droner m.v.)

VI FREDERIK DEN TIENDE, af Guds Nåde Danmarks Konge, gør vitterligt:

[bookmark: _Hlk76647277][bookmark: _Hlk81225676]I medfør af § 11, stk. 2[endnoteRef:1], i lov nr. 1787 af 29. december 2025 om ændring af færdselsloven, lov om luftfart, postloven og forskellige andre love (Styrket beredskab på transportområdet m.v. og præcisering af politiets adgang til at neutralisere droner m.v.) bestemmes: [1:  Bestemmelsen har følgende ordlyd: » §§ 6 og 7 kan ved kongelig anordning helt eller delvis sættes i kraft for Færøerne og Grønland med de ændringer, som henholdsvis de færøske og de grønlandske forhold tilsiger. §§ 6 og 7 kan sættes i kraft på forskellige tidspunkter. «] 




[bookmark: _Hlk89942814]§ 1


I lov om luftfart, som sat i kraft for Grønland ved anordning nr. 642 af 19. maj 2025, med de ændringer som følger af § 1, nr. 28, 41 og 43, i anordning nr. 1268 af 28. november 2017 og som ændret ved anordning nr. xx af xx, foretages følgende ændringer:

1. Overskriften før § 126 a affattes således:
»Definitioner«.
2. I § 126 a indsættes som stk. 2:
»Stk. 2. Ved en ikke-samarbejdsvillig drone forstås en drone, der opereres af en droneoperatør, som
1) opererer dronen ulovligt eller opererer dronen med et ulovligt formål, og
2) ikke kan identificeres eller ikke følger anvisninger fra offentlige myndigheder eller infrastrukturforvaltere.«
3. Overskriften før § 126 c affattes således:
»Ansvarsforsikring, erstatningsansvar m.v.«
4. I § 126 c indsættes som stk. 3 og 4:
»Stk. 3. Transportministeren kan fastsætte regler om erstatningsansvar som følge af neutralisering af ikke-samarbejdsvillige droner, jf. § 126 i, herunder om ejerens ansvar efter § 127, den offentlige myndigheds og infrastrukturforvalters erstatningsansvar samt regler om regreskrav og ansvarsfordeling.
Stk. 4. Droner neutraliseret efter § 126 i, og som er i offentlige myndigheders eller infrastrukturforvalteres varetægt, skal overdrages til politiet, forsvaret eller til ejeren af dronen.«
5. Efter § 126 g indsættes i kapitel 9 a:
»Anmeldelse af flyveplaner for droneoperationer
§ 126 h. Transportministeren kan fastsætte regler om anmeldelse af flyveplaner og kontaktoplysninger for droneoperationer, herunder krav til flyveplanen, tidspunkt for anmeldelse af en flyveplan og kontaktoplysninger for en droneoperation. Ministeren kan i den forbindelse fastsætte regler om afmeldelse af flyveplaner og kontaktoplysninger og betingelser herfor, jf. dog stk. 3.
Stk. 2. Ministeren kan i forbindelse med fastsættelse af regler efter stk. 1 fastsætte regler om tilgængeliggørelse og videregivelse af flyveplan og kontaktoplysninger.
Stk. 3. Ministeren kan fastsætte regler om, at regler udstedt i medfør af stk. 1 og 2 ikke finder anvendelse for følgende:

1) Privatpersoner, der flyver med en drone, som opfylder kravene, der følger af lov om produkter og markeds-overvågning.
2) Operationer med droner, der vejer under 250 g, og som ikke er udstyret med en sensor.
3) Forsvaret, politiet, redningsberedskabet og andre offentlige myndigheder, der som led i deres opgavevaretagelse opererer droner efter lovens §§ 126 f, 154 og 155.
4) Operationer med certificerede droner og droner, der opereres i luftrum tilknyttet en modelflyveklub.

Neutralisering af ikke-samarbejdsvillige droner
§ 126 i. Transportministeren kan efter forudgående høring af politiet indgå aftale med visse offentlige myndigheder og infrastrukturforvaltere om, at de kan neutralisere ikke-samarbejdsvillige droner. Ministeren kan fastsætte regler om vilkår for at forestå neutraliseringen af ikke-samarbejdsvillige droner.
Stk. 2. Transportministeren kan fastsætte nærmere regler om neutralisering af ikke-samarbejdsvillige droner efter stk. 1, herunder regler om i hvilke områder og med hvilke metoder neutralisering af en ikke-samarbejdsvillig drone kan ske. Ministeren kan i den forbindelse fastsætte regler om orientering af relevante aktører i forbindelse med neutralisering af ikke-samarbejdsvillige droner ved brug af elektromagnetiske modforanstaltninger, herunder om undtagelse fra kravet om orientering af hensyn til statens sikkerhed.
Stk. 3. Transportministeren fastsætter regler om indberetning af en offentlig myndigheds eller infrastrukturforvalters forsøg på eller gennemførte neutralisering af en drone efter stk. 1, 1. pkt. Ministeren kan i forbindelse hermed fastsætte regler om inddragelse af politiet.
§ 126 j. Offentlige myndigheder og infrastrukturforvaltere skal forevise legitimation eller på anden vis legitimere sig ved henvendelse til en droneoperatør i forbindelse med neutralisering af ikke-samarbejdsvillige droner. Transportministeren kan fastsætte nærmere regler herom.«

[bookmark: _Hlk83720746]§ 2

Anordningen træder i kraft 1. juli 2027.

